Diari Oficial de la Generalitat Valenciana


Sumari del DOGV 4036, del 05-07-2001 (2001/6205)

ORDRE de 20 de juny de 2001, de la Conselleria d'Economia, Hisenda i Ocupació, per la qual es crega el fitxer informatitzat denominat Experts Docents.
------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2001/06/20/(1)/dof/vci/html**

### Dades del document

Número de DOGV
:   4036

Data del DOGV
:   05-07-2001

Secció del DOGV
:   I. DISPOSICIONS GENERALS

Número del document
:   2001/6205


Data del document
:   20-06-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Correcció d'errades

 Descriptors 

:   * base de dades
    * dades personals
    * legislació
    * administració regional

ORDRE de 20 de juny de 2001, de la Conselleria d'Economia, Hisenda i Ocupació, per la qual es crega el fitxer informatitzat denominat Experts Docents. [2001/X6205]
  
La Llei Orgànica 15/1999, de 13 de desembre, de Protecció de Dades de Caràcter Personal, estableix en l'article 2 que el seu àmbit d'aplicació comprén les dades de caràcter personal registrades en suport físic que les faça susceptibles de tractament i tota modalitat d'ús posterior d'aquestes dades pels sectors públics i privats; s'entén per tractament de dades, en l'article 3, el conjunt de les operacions i procediments tècnics de caràcter automatitzat o no, que permeten l'arreplegada, gravació, conservació, elaboració, modificació, bloqueig i cancel·lació, així com les cessions de dades que resulten de comunicacions, consultes i interconnexions i transferències.
  
Així mateix, la citada Llei Orgànica estableix en l'article 20 que la creació dels fitxers de les administracions públiques només podrà fer-se mitjançant disposició general publicada en el Butlletí Oficial de l'Estat o en el diari oficial corresponent.
  
Per la seua banda, el Decret 96/1998, de 6 de juliol, del Govern Valencià, pel qual es regula l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat Valenciana, determina en l'article 12 el procediment d'inscripció de fitxers i estableix que serà la conselleria competent en la matèria la que aprove la disposició general de creació del fitxer automatitzat.
  
Per tot això, segons el que estableix l'article 35.e) de la Llei 5/1983, de 30 de desembre, de Govern Valencià, i una vegada complits els tràmits establits en l'article 12 del Decret 96/1998, de 6 de juliol, del Govern Valencià,
  
ORDENE
  
Article 1
  
Es crea el Fitxer de Dades de Caràcter Personal que es descriu en l'annex, de conformitat amb el que estableix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
  
Article 2
  
El responsable del citat fitxer informatitzat adoptarà les mesures que resulten necessàries per tal assegurar que les dades automatitzades de caràcter personal existents s'usen per a les finalitats per a les quals van ser arreplegades, que són les que es concreten en aquesta ordre.
  
Article 3
  
Les persones afectades del fitxer informatitzat que es crea per aquesta ordre poden exercir el seu dret d'accés, rectificació i cancel·lació de dades, quan escaiga, davant de l'òrgan que es concreta en l'annex d'aquesta ordre.
  
Article 4
  
En el tractament i la conservació de les dades de caràcter personal contingudes en l'indicat fitxer, s'hi actuarà d'acord amb el que estableix la Llei 15/1999, de 13 de desembre, de Protecció de Dades de Caràcter Personal.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 20 de juny de 2001
  
El conseller d'Economia, Hisenda i Ocupació,
  
VICENTE RAMBLA MOMPLET
  
ANNEX
  
Dades de l'expedient de creació del fitxer informàtic
  
1. Nom del fitxer:
  
Experts Docents
  
2. Descripció:
  
Registre d'experts docents de Formació Professional
  
3. Finalitat i ús del fitxer:
  
3.1 Descripció detallada de la finalitat i usos previstos del fitxer:
  
Disposar d'una llista de persones que puguen impartir cursos de Formació Professional als centres de Formació de titularitat de la Generalitat Valenciana.
  
3.2 Tipificació corresponent a la finalitat i usos descrits:
  
- Formació Professional
  
- Formació de Personal
  
4. Persones o col·lectius de què es pretén obtenir dades de caràcter personal:
  
Persones físiques que sol·liciten formar part del fitxer d'Experts Docents.
  
5. Procediment d'arreplegada de dades:
  
5.1 Procedència de les dades de caràcter personal del fitxer:
  
El propi interessat o el seu representant legal
  
5.2 Procediment d'arreplegada:
  
Declaracions o formularis
  
5.3 Suport utilitzat per a l'obtenció:
  
Paper
  
6. Estructura bàsica del fitxer automatitzat:
  
6.1 Dades de caràcter identificador:
  
- DNI/NIF
  
- Número SS./Mutualitat
  
- Nom i cognoms
  
- Telèfon
  
- Adreça
  
6.2 Dades de característiques personals:
  
- Edat
  
6.3 Dades acadèmiques i professionals:
  
- Formació
  
- Expedient professional
  
6.4 Dades de detalls de l'ocupació i carrera administrativa:
  
- Categoria/grau
  
- Lloc de treball
  
- Historial del treballador
  
7. Cessions de dades previstes: no.
  
8. Òrgan responsable del fitxer:
  
8.1 Administració a què pertany:
  
Administració de les comunitats autònomes
  
8.2 Dades de l'òrgan administratiu:
  
Conselleria d'Economia, Hisenda i Ocupació.
  
Servei Valencià d'Ocupació i Formació (SERVEF)
  
Direcció General de Formació i Qualificació Professional
  
8.3 Adreça de l'òrgan administratiu:
  
Carrer: Navarro Reverter núm. 2
  
Província: València
  
Localitat: València
  
Codi postal: 46639
  
Prefix: 96 Telèfon: 4210746, Fax: 1971180
  
CIF: M5731007X
  
9. Servei o centre directiu davant del qual es poden exercir els drets d'accés, rectificació i cancel·lació:


Còpia Permalink ELI